AIŠKINAMASIS RAŠTAS

Dėl turto perdavimo pagal panaudos sutartis

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą pagal turto panaudos sutartį 10 metų įstatuose numatytoms veikloms vykdyti:

* + - 1. parduotuvės pastato 28,80 kv. m ploto patalpas Molėtų r. sav., Molėtų m., Vilniaus g. 48, visuomeninei organizacijai Molėtų krašto žmonių su negalia sąjungai (toliau – sąjunga);
			2. administracinio pastato 26,84 kv. m ploto patalpas Molėtų r. sav., Molėtų m., S. Dariaus ir S. Girėno g. 4, bendrijai „Edeno vaivorykštė“ (toliau – bendrija).
1. Siūlomos teisinio reguliavimo nuostatos:

Sąjunga ir bendrija yra savanoriškos organizacijos, vienijančios fizinius ir juridinius asmenis bendriems narių poreikiams tenkinti ir tikslams įgyvendinti. Šiuo sprendimu turtas bus perduotas sąjungai ir bendrijai pagal turto panaudos sutartis, kad sąjunga ir bendrija galėtų įgyvendinti iškeltus tikslus ir uždavinius.

1. Laukiami rezultatai:

perduotos patalpos bus prižiūrimos, remontuojamos ir naudojamos sąjungos ir bendrijos veiklai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Siekiant įvertinti poveikį konkurencijai ir atitiktį valstybės pagalbos reikalavimams užpildyti vertinimo klausimynai.

Molėtų rajono savivaldybės administracijos direktoriaus 2022 m. spalio 19 d. įsakymu Nr. B6-1203 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės veiklai ir siūlymas Molėtų rajono savivaldybės tarybai nurodytą turtą perduoti sąjungos ir bendrijos įstatuose nurodytoms veikloms vykdyti.